stanford-oval/wikipedia huggingface dataset:
Lars Helge Birkeland

| Mitalit | Mitalit | Mitalit |  |
| --- | --- | --- | --- |
|  Lars Helge Birkeland |  Lars Helge Birkeland |  Lars Helge Birkeland |  |
Maa:   Norja
Miesten Ampumahiihto
|  Olympialaiset  |  Olympialaiset  |  Olympialaiset  |  |
|  Hopeaa | Pyeongchang 2018 | viesti |  |
| MM-kilpailut  | MM-kilpailut  | MM-kilpailut  |  |
|  Kultaa | Östersund 2019 | viesti |  |
Lars Helge Birkeland (s. 11. helmikuuta 1988 Tønsberg) on norjalainen ampumahiihtäjä.
Birkeland osallistui ampumahiihdon MM-kilpailuissa normaalimatkoille Ruhpoldingissa 2012, Nové Městossa 2013 ja Hochfilzenissä 2017 parhaana sijoituksenaan yhdeksäs vuonna 2017. Pyeongchangin olympialaisissa 2018 hän hiihti avausosuuden Norjan hopeajoukkueessa miesten viestissä. Normaalimatkalla hän oli 60:s. Östersundin MM-kilpailuissa 2019 hän voitti kultaa viestissä ja sijoittui normaalimatkalla 18:nneksi.
Ampumahiihdon maailmancupissa Birkeland debytoi Östersundin pikakilpailussa kaudella 2011–2012 ollen 29:s. Hänen paras sijoituksensa on neljäs sija Kontiolahden takaa-ajossa kaudella 2013–2014, Östersundin normaalimatkalla kaudella 2016–2017 ja Canmoren normaalimatkalla kaudella 2018–2019 . Maailmancupin kokonaiskilpailussa Birkelandin paras sijoitus on 14:s kaudella 2017–2018. Normaalimatkan cupissa hän sijoittui kolmanneksi kaudella 2018–2019 ja viidenneksi 2016–2017.
Ladislav Rygl (nuorempi)

Ladislav Rygl (s. 15. toukokuuta 1976 Vrchlabí) on tšekkiläinen yhdistetyn hiihtäjä ja valmentaja. Maailmancup-tasolla hän kilpaili vuosina 1996–2006. Hän voitti maailmancupissa kolme kilpailua ja sijoittui palkintokorokkeelle 13 kertaa. Kokonaiskilpailussa hän sijoittui kolmanneksi kausilla 1998–1999 ja 1999–2000. Kaudella 2000–2001 hän sijoittui kuudenneksi. Rygl oli yhdistetyssä parempi hiihtäjä kuin mäkihyppääjä ja hän oli kuusi kertaa hiihto-osuuden nopein yhdistetyn maailmancupissa.
Rygl osallistui Salt Lake Cityn ja Torinon olympialaisiin. MM-kisoihin hän osallistui vuosina 1997, 1999, 2001, 2003 ja 2005. Hänen parhaat henkilökohtaiset sijoituksensa olympialaisissa olivat 17. sija sprinttikilpailussa Torinossa 2006 ja MM-kisoissa kuudes sija Lahden 2001 normaalikilpailussa.
Ladislav Ryglin isä Ladislav Rygl oli myös yhdistetyn kilpailija ja maailmanmestari vuoden 1970 MM-kisoista.
Rygl valittiin vuonna 2014 Tšekin yhdistetyn maajoukkueen päävalmentajaksi.
Lars Henrik Gustaf Langenskjöld

Lars Henrik Gustaf Langenskjöld (19. tammikuuta 1805 Sääksmäki – 12. toukokuuta 1879 Helsinki) oli suomalainen juristi, tuomari ja virka- ja valtiopäivämies.
Langenskjöldin vanhemmat olivat maaherra, everstiluutnantti Anders Gustaf Langenskiöld ja Hedvig Gustava Gripenberg ja puoliso vuodesta 1846 Hildur Heloise Amanda Björkstén (k. 1856). Langenskjöld tuli ylioppilaaksi 1821 ja suoritti tuomarintutkinnon ja kameraalitutkinnon 1827. Varatuomarin arvon hän sai 1831 ja valtioneuvoksen arvon 1861. Hänestä tuli Vaasan hovioikeuden ylimääräinen kanslisti 1828 ja  kanslisti 1834 ja Viipurin hovioikeuden notaari 1839. Mikkelin tuomiokunnan tuomariksi Langenskjöld tuli  1841 ja Viipurin läänin lääninsihteeriksi 1845. Hän oli Suomen Pankin johtokunnan jäsen 1858–1861 ja Viipurin laamannikunnan vt. laamanni 1864–1868. Valtiopäiväedustaja aatelissäädyssä hän oli 1872 ja 1877–1878.
Lars Henrik Gustaf Langenskjöldin veli oli senaattori, kuvernööri, vapaaherra Fabian Langenskiöld.
Legendan laulut

Legendan laulut voi viitata seuraaviin asioihin:
Legendan laulut – Kaikki levytykset 1963–1990, Juha Vainion kaikki kappaleet sisältävä kokoelma-albumi
Legendan laulut – 48 mestariteosta, tiivistetty kokoelma-albumi edellisestä albumista
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Legendan laulut”, voi hakea sivunnimihaulla, laajalla sivunnimihaulla tai tekstihaulla.
Leo Laaksonen (teollisuusneuvos)

Leo Erik Laaksonen (30. joulukuuta 1926 Eura – 1. huhtikuuta 2009 Tornio) oli suomalainen yritysjohtaja, joka sai teollisuusneuvoksen arvonimen.
Laaksosen vanhemmat olivat veturinkuljettaja Waldemar Laaksonen ja Kerttu Salo ja puoliso vuodesta 1950 Irja Suutari. Laaksonen  kävi viisi luokkaa oppikoulua ja opiskeli sitten merkonomiksi, valmistuen vuonna 1946. Hän oli valmistuttuaan konttorinhoitaja 
kumikorjaamossa Raumalla, vuodesta 1948 pääkirjapitäjä ja konttoripäällikkö Valmetilla Uudessakaupungissa ja 1951–1953 kustannuslaskija Pansion telakalla Turussa. Imatran Voiman työmaalle Rajakosken voimalaitokselle hän siirtyi vastaavaan tehtävään vuonna 1953 ja sieltä 1956 Seinäjoelle Mallaskosken tehtaiden konttoripäälliköksi.
Tomittuaan 1959–1960 Olvin laskentapäällikkönä Iisalmessa Laaksonen tuli isännöitsijäksi Lapin Olut -yhtiöön, joka oli sittemmin nimeltään Lapin Kulta. Yhtiön toimitusjohtaja Laaksonen oli vuodesta 1971, Lapin juomat -myyntiyhtiön toimitusjohtaja hän oli ollut muun työnsä ohella jo vuodesta 1965. Laaksonen oli myös aktiivinen kokoomuslainen, joka toimi sekä Rovaniemen kaupunginvaltuustossa että Tornion kaupunginvaltuustossa ja -hallituksessa. Vuonna 1981 teollisuusneuvoksen arvonimen saaneella Laaksosella oli useita muitakin alueellisia ja alansa luottamustoimia. Sotilasarvoltaan hän oli reservin kersantti (1967).
Laatukustannukset

Laatukustannukset ovat kustannuksia, jotka aiheutuvat tavoitellun laatutason saavuttamisesta sekä huonosta laadusta johtuvista kustannuksista (cost of poor quality).
Laatukustannuksia käytetään laadunohjauksessa ja laadun optimoinnissa ohjaamaan laatua ja kustannuksia. Yrityksissä laatukustannuksia verrataan yleensä liikevaihtoon, ilmaisten ne prosentuaalisena osuutena liikevaihdosta.
Kustannukset tavoitellun laatutason saavuttamisesta

Kustannukset tavoitellun laatutason saavuttamisesta voidaan jakaa ennalta ehkäisevän toiminnan kustannuksiin sekä tarkastus-, arviointi- ja seurantakustannuksiin. Ennalta ehkäisevän toiminnan kustannuksiin kuuluvat kustannukset siitä, että varmistetaan että asiat tehdään oikein, esimerkiksi koulutus, sisäinen arviointi, itsearviointi ja katselmukset.
Huonosta laadusta johtuvat kustannukset

Huonosta laadusta johtuvat kustannukset käsittää kustannukset, jotka aiheutuvat tavoitellun ja aikaansaadun tuotteen tai palvelun laatueroista. Huonon laadun kustannuksiin kuuluvat työnteon kustannukset, korjaamisen, uudelleen tekemisen ja hävittämisen kustannukset, sekä uusien materiaalien kustannukset. Huonosta laadusta johtuvat kustannukset sisältävät myös kustannukset siitä, että virheiden korjaamiseen tarvittavia resursseja ei voida käyttää muihin tarkoituksiin.
Muita huonosta laadusta johtuvia epäsuoria kustannuksia ovat:
Kustannukset siitä että asiakkaan tarpeita ei täytetä ensimmäisellä kerralla
Mahdollisuus suurempiin tuottoihin tai tuottavuuteen
Markkinaosuuksien menettäminen
Mahdollisen tuotoksen menettäminen.
Klassinen ja uusi laatukustannusmalli

Klassisessa laatukustannusmallissa laadun kokonaiskustannukset muodostavat U-käyrän. Kun ehkäisykustannukset kasvavat, virhekustannukset pienenevät. Laadun optimaalinen pisteessä, jossa pienenevät virhekustannukset ja kasvavat ennaltaehkäisykustannukset leikkaavat toisensa.
Uudessa laatukustannusmallissa lisääntyvä laatu ei välttämättä maksa mitään, sillä laadun tekeminen riippuu eniten asenteista. Tuotteen voi tehdä oikein ja väärin, samoilla kustannuksilla.
Lean ajattelu

Lean ajattelun mukaan tarpeettomia kustannuksia aiheutuu ylituotannosta, odottamisesta, kuljettamisesta, epäasianmukaisesta tuotantotavasta, tarpeettomasta varastoinnista, tarpeettomista siirroista ja liikkeistä, virheistä. Kun mietitään laatukustannuksia, voidaan ajatteluun sisällyttää näitä kaikkia kustannuslajeja.
Leo Laba Ladjar

Leo Laba Ladjar
Leo Laba Ladjar (s. 4. marraskuuta 1943) on indonesialainen roomalaiskatolinen piispa. Hänet vihittiin fransiskaanien papiksi 29. kesäkuuta 1975 ja nimitettiin Jayapuran hiippakunnan vihkipiispaksi sekä Bencennan titulaaripiispaksi 6. joulukuuta 1993. Piispaksi vihkiminen seurasi 10. huhtikuuta 1994. Pääkonsekraattorina toimi Herman Ferdinandus Maria Münninghoff, jota avustivat Jacobus Duivenvoorde, Alphonsus Augustus Sowada ja Francis Xavier Sudartanta Hadisumarta.
Ladjar sai 29. elokuuta 1997 nimityksen Jayapuran piispaksi.
Land Rover Discovery Sport

| Land Rover Discovery Sport |
| --- | --- |

Valmistustiedot
Valmistusmaa:   Brasilia  Iso-Britannia  Kiina
Valmistaja:  Land Rover
Valmistusvuodet:  2014–
Korimalli:  5-ovinen crossover
Luokka:  J-segmentti
Edeltäjä:  Land Rover Freelander 2
Teknisesti samankaltaisia:  Jaguar E-Pace Range Rover Evoque I
Iskutilavuus:  2,0–2,2 l
Polttoaine:  bensiini diesel
Vetotapa:  etuveto neliveto
Vaihteisto:  6-vaihteinen manuaali 9-vaihteinen automaatti
Land Rover Discovery Sport on Land Roverin vuodesta 2014 lähtien valmistama crossover-tyyppinen automalli, joka korvasi Land Rover Freelanderin.
Vuoden 2014 Euro NCAP -kolaritestistä Discovery Sport sai tulokseksi täydet viisi tähteä.
Discovery Sport esiteltiin Pariisin autonäyttelyssä syksyllä 2014. Aluksi mallissa käytettiin Fordin 2,0-litraista (240 hv) EcoBoost-bensiinimoottoria ja 2,2-litraista (150/190 hv) Duratorq-dieselmoottoria. Vuonna 2016 auto sai uudet Jaguarin valmistamat 2,0-litraiset bensiini- ja dieselmoottorit.
Aiheesta muualla

Kuvia tai muita tiedostoja aiheesta Land Rover Discovery Sport Wikimedia Commonsissa
Leo Laker

Leo Laker, myös Switchblade, (Leo Järveläinen, s. 1980, Espoo) on suomalainen teknomusiikin tuottaja.
Leo Laker tutustui lapsena monenlaiseen musiikkiin ja alkoi 13-vuotiaana tehdä omia kappaleitaan Amigan Protracker-ohjelmalla. Pari vuotta myöhemmin hän hankki ensimmäiset levysoittimensa ja alkoi oppia DJ:n taitoja. Jeff Millsin, Adam Beyerin ja Cari Lekebuschin jalanjäljissä hän alkoi tehdä omaa tekno-musiikkiaan ja lähetti vuonna 1996 Tresor-yhtiölle Berliiniin c-kasetilla näytteitä tuotannostaan. Positiivisen vastaanoton myötä Leo Lakerin ensimmäinen EP-levy nimeltä 6 am julkaistiin vuonna 1998.
Vuonna 2001 hän julkaisi nimeä Switchblade käyttäen EP:n nimeltä Switched to Blades 4x4 records -yhtiön kautta. Levyä on pidetty yhtenä hardtechno- tai schranz-tyylin uranuurtajana. Myöhemmin EP-julkaisuja on ilmestynyt yli 30 kappaletta.
Leo Laker on tehnyt DJ-keikkoja ympäri maailmaa ja tehnyt yhteistyötä monien nimekkäiden artistien, kuten puolalaisen Tomash Geen kanssa. Hänellä on oma teknoa julkaiseva levymerkki, LKR Music.
YleX:n äänestykseen parhaasta suomalaisesta elektronisen musiikin kappaleesta valittiin vuonna 2016 ehdokkaiksi Leo Lakerin raidat "TM1" ja "Cannon Steps".
Ledan talo

| Ledan talo |
| --- | --- |
 Ledan talon rauniot.
Sijainti:  Dío, Dío-Ólympos, Pieria, Keski-Makedonia, Kreikka
Koordinaatit:  40°10′36″N, 22°29′37″E
Rakennustyyppi:  yksityistalo
Valmistumisvuosi:  100–200-luku jaa.
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Ledan talo oli antiikin aikainen yksityistalo Dionin kaupungissa Kreikassa. Sen rauniot sijaitsevat Dionin arkeologisella alueella nykyisen Díon kylän lähellä Dío-Ólympoksen kunnassa.
Talosta löydettyjen veistosten kopioita, oikealla talolle nimen antanut Leda ja joutsen.
Ledan talo oli rakennettu roomalaisella kaudella noin 100- tai 200-luvulla jaa. Se sijaitsee juuri Dionin kaupunginmuurien sisäpuolella kaupungin kaakkoiskulmassa. Talo on saanut nimensä sieltä löydetystä pöytää tukeneesta veistoksesta, joka esittää Ledaa ja joutsenta. Rakennuksessa oli myös lukuisia muita vastaavantyyppisiä veistettyjä pöydänjalkoja. Heti talon länsipuolella sijaitsee niin kutsuttu Zosaksen talo.
Talosta löydetyt veistokset ovat Díon arkeologisessa museossa. Raunioissa on esillä niiden kopioita.
Aiheesta muualla

Kuvia tai muita tiedostoja aiheesta Ledan talo Wikimedia Commonsissa
Käräjäsaarna

Käräjäsaarna oli lakisääteinen saarna, joka pidettiin jumalanpalveluksessa kirkossa tai käräjäpaikalla ennen varsinaisten käräjien alkamista. Siitä säädettiin vuoden 1734 lain oikeudenkäymiskaaren 2 luvun 3 pykälässä ja kuninkaallisessa päätöksessä 17. joulukuuta 1697, sen 7 pykälässä. Oikeudenkäymiskaaressa säädettiin:
Kuninkaallinen päätös ja selitys sääti: Saarnat varsinaisissa käräjissä ovat pidettävät kirkossa, jos se on lähellä käräjäpaikkaa; mutta jos se on 1/4 peninkulmaa edempänä, on saarna pidettävä itse käräjäpaikassa.
Suomessa oikeudenkäymiskaaren 2 luku muutettiin ja samalla käräjäsaarna siirtyi historiaan lailla 459/1970, joka tuli voimaan vuoden 1971 alussa.
Land Rover Discovery

Land Rover Discovery on vuodesta 1989 valmistettu keskikokoinen maastoauto. Valmistaja on brittiläinen Land Rover.
Land Rover Discovery Series I
Ensimmäinen sukupolvi 1989-1998

Ensimmäisen sukupolven mallista käytetään myös nimitystä Discovery Series I. Ensimmäisen sukupolven moottorivaihtoehtoja olivat 2,0-, 3,5-, 3,9- ja 4,0-litraiset bensiinimoottorit. Dieselmoottoreita olivat 2,5 -litrainen 200Tdi (1989 – 1994, 83 kW) ja 300Tdi (1994 – 1999).
Sisätilat ovat melko tilavat viidelle. Discovery on varsin painava, 1980 kiloa.
Maasto-ominaisuudet ovat hyvät. Neliveto on jatkuva. Vaihteisto ja kytkin ovat kuitenkin raskaskäyttöisiä. Lisäksi turbodieselin moottori on melko heikko, bensiinimalleissa tehoa ja vääntöä on enemmän. Kuulamutteriohjaus on epätarkka.
Lähivalot osoittautuivat TM-vertailun huonoimmiksi. Myös jarruissa oli toivomisen varaa, sillä kovassa jarrutuksessa Discoverylla oli taipumus kääntyä vasemmalle.
Tekniikan Maailman 12/1990 vertailussa Land Rover Discovery turbodiesel kiihtyi 0-80 km/t 13,7 sekunnissa ja 0-100 km/t 23,6 sekunnissa. Discovery jäi maasturivertailussa toiseksi huonoimmaksi kahdeksasta autosta, osaksi heikon moottorinsa vuoksi.
Land Rover Discovery turbodiesel maksoi Suomessa vuonna 1990 166 000 markkaa.
Leo Lankinen

Leo Lankinen
Leo Lankinen (Langinen), nimi venäjäksi Лео Фомич Ла́нкинен (13. heinäkuuta 1926 – 17. joulukuuta 1996 Petroskoi) oli Neuvostoliitossa elänyt ja Inkerissä syntynyt kuvanveistäjä ja taidemaalari. Hän asui vuodesta 1960 alkaen Petroskoissa. Lankinen oli Venäjän taideakatemian akateemikko ja Venäjän kansantaiteilija vuodesta 1968. Lankinen sai Venäjän neuvostotasavallan valtion Repin-palkinnon 1969. Hänen töitään on Tretjakovin gallerian ja Venäläisen museon kokoelmissa
Vuonna 2000 nousi kohu kun Helsingin kaupungin taidemuseo suunnitteli hankkivansa Lankisen veistämän Lenin-rintakuvan. Suomalaisesta punagraniitista tehty veistos oli tarkoitus sijoittaa Alppilan Lenininpuistoon. Hankkeesta luovuttiin kun patsaan myyjä veti tarjouksensa pois.
Laatokan Karjalaan Pitkärannan Koirinojalle Petroskoin ja Suojärven tien risteykseen pystytettiin vuonna 2000 Leo Lankisen suunnittelema Suomen ja Venäjän yhteisesti tilaama talvisodan muistomerkki Murheen risti. Lankinen sai teoksen luonnoksen valmiiksi toukokuussa 1996 ja hänen kuoltuaan teoksen viimeisteli petroskoilainen kuvanveistäjä Eduard Akulov.
Käännös suomeksi
Lenin-setä asuu Venäjällä

| ”Lenin-setä asuu Venäjällä” Meripioneerit |
| --- | --- | --- |

Kappaleen tiedot
 Albumilta: Vietnamin linnut
 Julkaistu: 1972
 Tyylilaji: poliittinen laululiike, lastenlaulu
 Levy-yhtiö: Love Records
Lenin-setä asuu Venäjällä on vietnaminkielisen runon pohjalta sävelletty lastenlaulu. Alkuperäiset sanat on kirjoittanut Äänitearkiston tietojen mukaan Nguyễn Hồng Kiên, mutta ainakin jotkin vietnamilaissivustot tarjoavat tekijäksi lapsirunoilijaa nimeltä Trần Đăng Khoa. Käännösversioon sävellyksen on tehnyt Eero Ojanen ja sanoituksen Matti Rossi.
Käännösversion esitti 1970-luvun vasemmistolaista musiikkia esittävä yhtye Meripioneerit.
Kappaleessa lauletaan Neuvostoliiton edesmenneestä johtajasta Vladimir Leninistä ja Vietnamin edesmenneestä presidentistä Ho Tši Minhista.
| 0 | 1 | 2 |
| --- | --- | --- |
| ” | Lenin-setä asuu Venäjällä, ja sieltä on pitkä matka Vietnamiin. Mutta minusta vain tuntuu, että Lenin-setä asuu yhtä lähellä kuin setä Ho-Chi Minh. | ” |

Musiikkinäytteet
Kappaleen alkua.
Äänitiedostojen kuunteluohjeet
Aiheesta muualla

Punatähdet:Piisit - Muiden hittejä (Laulun sanoitus ja muita sanoituksia)
Alkuperäiset sanat
Lahden Laune

Lahden Laune oli Mallasjuoman kivennäisvesimerkki, joka tuotiin markkinoille 1980-luvulla. Mielikuva puhtaudesta ja luonnonmukaisuudesta perustui juoman raakaveteen, soraharjun suodattamaan pohjaveteen.
Ladislav Troják

| Mitalit | Mitalit | Mitalit |  |
| --- | --- | --- | --- |
|  Ladislav Troják |  Ladislav Troják |  Ladislav Troják |  |
Maa:   Tšekkoslovakia
Miesten jääkiekko
|  Olympialaiset  |  Olympialaiset  |  Olympialaiset  |  |
|  Hopeaa | Sankt Moritz 1948 | jääkiekko |  |
Ladislav Troják (15. kesäkuuta 1914 Košice, Itävalta-Unkari – 8. marraskuuta 1948) oli slovakialainen jääkiekkoilija.
Troják aloitti uransa ČsŠK Košicessa, jossa hän pelasi vuoteen 1934 asti, kunnes siirtyi LTC Prahan riveihin. Hän pelasi Prahassa uransa loppuun saakka. Troják oli ensimmäinen slovakialaispelaaja, joka nousi Tšekkoslovakian jääkiekkomaajoukkueeseen. Hän pelasi maajoukkueessa 75 peliä tehden niissä 37 maalia. Troják oli voittamassa maailmanmestaruutta 1947 sekä olympiahopeaa 1948. Hän kuoli lento-onnettomuudessa Englannin kanaalin yllä.
Troják nimettiin Slovakian Hockey Hall of Fameen 30. marraskuuta 2002. Vuonna 2011 hänet nimettiin kansainvälisen jääkiekkoliiton kunniagalleriaan.
Aiheesta muualla

Trojákin esittely Slovakian Hockey Hall of Famen sivuilla (Arkistoitu – Internet Archive)
Lee Chong-hyun

| Lee Chong-hyun> Henkilötiedot |
| --- | --- |
Syntynyt: 11. heinäkuuta 1996 (ikä 28) Soul, Etelä-Korea
Kansalaisuus:   Etelä-Korea
Jääkiekkoilija
Pelipaikka:  oikea laitahyökkääjä
Maila:  oikea
Pituus:  185 cm
Paino:  90 kg
Seura
Seura:  Yonsei Univ.
Sarja:  Etelä-Korea
Pelaajaura
Pääsarjaura:  2012–
Aik. seurat:  Sund Duck High (Etelä-Korea)
KHL-varaus:  64. varaus, 2013 Admiral Vladivostok
Lee Chong-hyun (s. 11. heinäkuuta 1996 Soul, Etelä-Korea) on eteläkorealainen jääkiekkoilija, joka pelaa kotimaassaan Yonsei Universityn yliopistojoukkueessa. Hän on pelipaikaltaan oikea laitahyökkääjä ja laukoo oikealta.
Ura > Seuraura

Chong-hyun siirtyi jo varhain juniorina Suomeen. Hän pelasi kaudella 2011–2012 Tapparan B-, B2- ja C-nuorissa sekä Ruoveden Seurakunnan Atleettien B2-nuorissa. Chong-hyun voitti Tapparassa kauden päätteeksi C-nuorten SM-hopeaa. Kaudeksi 2012–2013 hän palasi kotimaahansa ja siirtyi Sun Duck High Schoolin joukkueeseen.
KHL:n laajennusjoukkue Admiral Vladivostok varasi Chong-hyunin 64. pelaajana KHL:n varaustilaisuudessa 2013. Hänestä tuli kaikkien aikojen ensimmäinen ja toistaiseksi ainoa KHL:ään varattu eteläkorealaispelaaja. Kaudella 2014–2015 Chong-hyun toimi Sun Duck High'n kapteenina. Kesken kauden hän siirtyi kuitenkin Yhdysvaltoihin NAHL-junioriliigan Coulee Region Chilliin. Samalla kaudella Chong-hyun jatkoi sieltä edelleen NA3HL-junioriliigan La Crosse Freezeen.
Kaudeksi 2015–2016 Chong-hyun siirtyi Kanadaan PIJHL-junioriliigan Port Moody Panthersiin. Hän voitti joukkueen sisäisen piste- ja maalipörssin tehoilla 15+13=28, vaikka Chong-hyun siirtyikin kesken kauden, tammikuussa 2016 BCHL-junioriliigan Prince George Spruce Kingsiin. Hän pelasi siellä kokonaan kauden 2016–2017.
Chong-hyun palasi kaudeksi 2017–2018 kotimaahansa ja siirtyi Yonsei Universityn yliopistojoukkueeseen.
Ura > Maajoukkueura

| Mitalit> Maa:   Etelä-Korea.Miesten jääkiekko.Aasian talvikisat  | Mitalit> Maa:   Etelä-Korea.Miesten jääkiekko.Aasian talvikisat  | Mitalit> Maa:   Etelä-Korea.Miesten jääkiekko.Aasian talvikisat  | Maa:   Etelä-Korea> Miesten jääkiekko. |
| --- | --- | --- | --- |
|  Hopeaa | Sapporo 2017 | jääkiekko |  |
Chong-hyun edusti Etelä-Koreaa MM-kilpailuissa vuonna 2018, jotka olivat joukkueen kaikkien aikojen ensimmäiset pääsarjatasolla. Etelä-Korean turnaus päättyi kuitenkin putoamiseen IA-divisioonaan. Hän pelasi myös IA-divisioonan MM-kilpailuissa vuonna 2017, jolloin Chong-hyun voitti hopeaa. Hän pelasi myös Aasian talvikisoissa vuonna 2017, jolloin Chong-hyun voitti hopeaa.
Chong-hyun pelasi myös alle 20-vuotiaiden IIA-divisioonan MM-kilpailuissa vuosina 2015 ja 2016, joista ensimmäinen turnaus päättyi pronssiin. Jälkimmäisessä turnauksessa hän oli Etelä-Korean paras syöttäjä kuudella syöttöpisteellään. Chong-hyun pelasi myös alle 18-vuotiaiden IB-divisioonan MM-kilpailuissa vuonna 2013 sekä IIA-divisioonan MM-kilpailuissa vuonna 2014, jolloin hän toimi Etelä-Korean varakapteenina ja voitti hopeaa. Chong-hyun voitti tehoilla 4+7=11 koko turnauksen pistepörssin sekä hän jakoi syöttöpörssin voiton Liettuan Deivid Cetvertakin ja Alankomaiden Max Hermensin kanssa.
Lapu-Lapu City

| Lapu-Lapu City |
| --- | --- |
 Näkymä kaupunkiin

 Koordinaatit: 10°19′00″N, 123°57′00″E 
Valtio:  Filippiinit
Alue:  Keski-Visayas
Provinssi:  Cebu
Perustettu:  1961
Hallinto:  
 – Pormestari:  Paz Radaza
Pinta-ala:  
 – Kokonaispinta-ala:  58,10 km²
Väkiluku (2010):  350 467
 – Väestötiheys:  6 000 as./km²
 
 www.lapulapucity.gov.ph 
Infobox OKVirheellinen NIMI-arvo: 
Lapu-Lapu City on Mactanin saarella sijaitseva kaupunki Metro Cebun edustalla Filippiineillä. Se on nimetty päällikkö Lapu-Lapun kunniaksi. Lapu-Lapu johti joukkoja, jotka puolustivat Mactanin saarta Mactanin taistelussa Fernão de Magalhãesin retkikuntaa vastaan 27. huhtikuuta 1521. Kaupungin entinen nimi on Opon. Lapu-Lapu Cityn pormestari on Paz Radaza.
Kulttuuri > Kieli

Mactanin saarella paikallisten käyttämä kieli on cebuano.
Alueet

Lapu-Lapu City on jaettu kolmeenkymmeneen alueeseen.
| --- | --- |
 Agus  Babag  Bankal  Baring  Basak  Buaya  Calawisan  Canjulao  Caw-oy  Cawhagan  Caubian  Gun-ob  Ibo  Looc  Mactan:  Maribago  Marigondon  Pajac  Pajo  Pangan-an  Poblacion  Punta Engaño  Pusok  Sabang  Santa Rosa  Subabasbas  Talima  Tingo  Tungasan  San Vicente
Matkailu

Paikalliset käsityöläiset valmistavat kitaroita, jotka ovat Lapu-Lapu Cityn yksi paikallinen erikoisuus.
Aiheesta muualla

Wikimedia Commonsissa on kuvia tai muita tiedostoja aiheesta .
Lapu-Lapu Cityn viralliset sivut (Arkistoitu – Internet Archive) (englanniksi)
Cebu-Mactan kansainvälinen lentokenttä (englanniksi)
Kuumetta

| Kuumetta> L’eclisse |
| --- | --- |

Ohjaaja:  Michelangelo Antonioni
Käsikirjoittaja:   Michelangelo Antonioni  Tonino Guerra  Elio Bartolini  Ottiero Ottieri 
Tuottaja:   Raymond Hakim  Robert Hakim 
Säveltäjä:  Giovanni Fusco
Kuvaaja:  Gianni Di Venanzo
Leikkaaja:  Eraldo Da Roma
Tuotantosuunnittelija:  Piero Poletto
Pääosat:   Alain Delon  Monica Vitti  Francisco Rabal  Louis Seigner 
Valmistustiedot
Valmistusmaa:   Italia  Ranska 
Tuotantoyhtiö:   Cineriz di Angelo Rizzoli  Interopa Film  Paris Films Production 
Levittäjä:  Cineriz
Ensi-ilta:  1962
Kesto:  125 min
Alkuperäiskieli:  italia
Edeltäjä:  Yö
Aiheesta muualla
IMDb 
Elonet
AllMovie
Infobox OKNimi-testi OK: 
Kuumetta (televisioesityksessä Auringonpimennys, alkuperäinen nimi L’eclisse), on Michelangelo Antonionin ohjaama italialais-ranskalainen fiktioelokuva vuodelta 1962. Sitä pidetään trilogian viimeisenä osana, jonka edeltäjät ovat Seikkailu (L'avventura) ja Yö (La notte). Päärooleja esittävät Alain Delon ja Monica Vitti.
Elokuvan kokeileva kerrontatyyli huipentuu loppukohtauksessa, jossa päähenkilöt Piero ja Vittoria lupaavat tavata tiettyyn aikaan illalla paikassa, jossa alun perin tapasivat. Viimeiset seitsemän minuuttia esitetään kuvia paikasta illan edetessä, mutta pääparista kumpikaan ei ilmesty paikalle. Elokuva päättyy pimeyden laskeutumiseen ja katuvalojen syttymiseen.
Näyttelijät

| 0 | 1 | 2 |
| --- | --- | --- |
|   Alain Delon  | … |   Piero   |
|   Monica Vitti  | … |   Vittoria   |
|   Francisco Rabal  | … |   Riccardo   |
|   Louis Seigner  | … |   Ercoli   |
|   Lilla Brignone  | … |   Vittorian äiti   |
|   Rosanna Rory  | … |   Anita (nimellä Rossana Rory)   |
|   Mirella Ricciardi  | … |   Marta   |
Palkinnot ja myöhempi arvostus

Elokuva sai tuomariston palkinnon Cannesin elokuvajuhlilla 1962, ja se oli ehdokkaana Kultaisen palmun saajaksi.
Vuonna 2018 BBC:n kansainvälinen asiantuntijaraati äänesti L’eclissen kaikkien aikojen sadan parhaan ei-englanninkielisen elokuvan joukkoon.